”Folk har måske det samme mål i Santiago, men det er tydeligt, at de har forskellige formål. Nogle har slået op med kæresten, andre skal finde deres plads i livet, komme overens med forholdet til deres far osv. Når man fysisk kommer i mål i Santiago, får man at vide, at det først er nu, den rigtige pilgrimsrejse starter. Målet er en udviklingsproces. Det giver en andægtighed. Man bliver en del af noget større, og der er et kristent touch, uden at det bliver for meget. Det handler om nogle værdier, som jo også passer meget godt ind i friluftslivet – at være hjælpsom og have øje for hinanden for eksempel.